**Model de redacció de la clàusula per al càlcul d’ofertes anormalment baixes per incorporar al PCAP en procediments en què la valoració de les ofertes es digui a terme tenint en compte més d’un criteri d’adjudicació**

La determinació de les ofertes que presentin uns valors anormalment baixos s’ha de dur a terme en funció dels límits i els paràmetres objectius establerts a continuació.

1. Si concorre una empresa licitadora, es considera anormalment baixa l’oferta que compleixi els dos criteris següents:
   1. Que l’oferta econòmica sigui un 25% més baixa que el pressupost de licitació.
   2. Que la puntuació que li correspongui en la resta de criteris d’adjudicació diferents del preu sigui superior al 90% de la puntuació total establerta en el plec de clàusules administratives particulars.
2. Si concorren dues empreses licitadores, es considera anormalment baixa l’oferta que compleixi els dos criteris següents:
   1. Que la puntuació que li correspongui en l’oferta econòmica sigui superior en més d’un 20% a la de l’altra oferta.
   2. Que la puntuació que li correspongui en la resta de criteris d’adjudicació diferents del preu sigui superior en més d’un 20% a la puntuació més baixa.
3. Si concorren tres o més empreses licitadores, es considera anormalment baixa l’oferta que compleixi els dos criteris següent:
   1. Que la puntuació que li correspongui en l’oferta econòmica sigui superior en més d’un 10%\* a la mitjana aritmètica de les puntuacions de totes les ofertes econòmiques presentades.
   2. Que la puntuació que li correspongui en la resta de criteris d’adjudicació diferents del preu, sigui superior a la suma de la mitjana aritmètica de les puntuacions de les ofertes i la desviació mitjana d’aquestes puntuacions.

Per calcular la desviació mitjana de les puntuacions s’obtindrà, per a cada oferta, el valor absolut de la diferència entre la seva puntuació i la mitjana aritmètica de les puntuacions de totes les ofertes. La desviació mitjana de les puntuacions és igual a la mitjana aritmètica d’aquests valors absoluts.

\*Aquest límit pot ésser modificat per decisió de cada poder adjudicador.